Koronavirus pandemiyasi sababli Airbus kompaniyasi bankrot bo‘lishga tayyorgarlik ko‘rdi, dedi kompaniya bosh direktori Giyom Fori. Bu haqda Reuters xabar bermoqda. Foto: François Mori/AP «Biz misli ko‘rilmagan tezlikda mablag‘ yo‘qotmoqdamiz, bu kompaniyamiz mavjudligiga xatar uyg‘otadi», — dedi u. Forining so‘zlariga ko‘ra, kompaniyani saqlab qolish uchun xarajatlarni zudlik bilan kamaytirish lozim. Airbus aprel boshlarida reaktiv laynerlar ishlab chiqarishni qisqartirishini e’lon qilgandi. Aviatsiya sohasidagi inqirozga koronavirus pandemiyasi sabab bo‘ldi. Kasallik tarqalishining oldini olish maqsadida butun dunyoda parvozlar cheklandi. Ekspertlarning fikricha, kelgusida ulkan yo‘lovchi samolyotlari butkul yo‘qolib ketishi mumkin. Xususan, fuqaro aviatsiyasi Airbus A380 va Boeing 747-400 samolyotlaridan mahrum bo‘lishi ehtimoli bor.